নবীগঞ্জ প্রতিনিধি ॥ নবীগঞ্জে বিষাক্ত মৌমাছির কামড়ে দু’ব্যক্তি আহত হয়েছে। আহতরা হচ্ছেন-সদর ইউনিয়নের পূর্ব জাহিদপুর গ্রামের মৃত নুর মোহাম্মদের পুত্র জিল্লুর রহমান (২৬) ও একই গ্রামের আলাউর রহমান (৬০)। সংশ্লিষ্ট সূত্রে জানা গেছে-আলাউর রহমানের বাড়ির পার্শ্ববর্তী জঙ্গলে মৌমাছির একটি ছাক ভেঙ্গে মাছের টোপ সংগ্রহ করার চেষ্টা করে তারা। এ সময় এক ঝাক মৌমাছি দু’জনকে উপর্যুডরি কামড়াতে থাকে। এতে তাদের শরীর ফুলে বিষাক্ত হয়ে উঠে। সাথে সাথে তাদেরকে নবীগঞ্জ হাসপাতালে ভর্তি করা হয়।